Szám: 2505-10/2024.

**TÁJÉKOZTATÓ**

**a lejárt határidejű közgyűlési határozatok végrehajtásáról**

Szombathely Megyei Jogú Város Önkormányzata Szervezeti és Működési Szabályzatának 22. § (4) bekezdése alapján az intézkedést igénylő lejárt határidejű közgyűlési határozatok végrehajtása érdekében tett intézkedésekről a leadott jelentések alapján az alábbiakban számolok be:

**57/2023. (II.23.) Kgy. sz. határozatában** a Közgyűlés támogatta, hogy a Hajdú utca a Szalónak utcától a zsákutca végéig felújításra kerüljön.

**Kalmár Ervin, a Városüzemeltetési Osztály vezetője jelenti:** A közműszolgáltatókkal az előzetes egyeztetések megtörténtek. A zsákutca végén lévő ingatlan tulajdonosával a kapcsolatfelvétel megtörtént, a tárgyalások megkezdődtek. Az útfelújítás terveinek elkészítésére a tervező beszerzésre került, a tervek készítése folyamatban van.

**307/2023. (IX.28.) Kgy. sz. határozatában** a Közgyűlés egyetértett azzal, hogy a 11790/29, 11784/71 és 11784/66 hrsz.-ú ingatlanok, valamint a Vízmellék utca déli szakaszán a 11784/66 hrsz.-ú ingatlanon épített út, valamint víziközművek, közvilágítási rendszer térítésmentesen önkormányzati tulajdonba és kezelésbe kerüljenek, és felhatalmazta a Gazdasági és Jogi Bizottságot az átadás-átvételre vonatkozó megállapodás jóváhagyására, és a polgármestert a jóváhagyott megállapodás aláírására.

**Kalmár Ervin, a Városüzemeltetési Osztály vezetője jelenti:** Az átadás-átvételre vonatkozó megállapodásokat a Gazdasági és Jogi Bizottság 301/2023. (XI.28.) GJB számú határozatával jóváhagyta, ezt követően azok aláírásra kerültek.

**319/2023. (IX.28.) Kgy. sz. határozatában** a Közgyűlés jóváhagyta a Szűrcsapó u. 23. szám alatti 17. számú felnőtt háziorvosi körzet háziorvosával a háziorvosi feladatok ellátása tárgyában kötött háromoldalú megállapodás közös megegyezéssel, 2023. december 31. napjával történő megszüntetését.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A megállapodás megszüntetése aláírásra került.

**336/2023. (X.26.) Kgy. sz. határozatában** a Közgyűlés az alapellátási orvosi ügyelet átadásával kapcsolatos döntéseket hozott, és egyetértett azzal, hogy a szombathelyi központi ügyeleti ellátáshoz korábban csatlakozott településekkel kötött feladat-ellátási megállapodások 2023. december 1. 16.00 órával kerüljenek megszüntetésre. **374/2023. (XI.30.) Kgy. sz. határozatában** a Közgyűlés jóváhagyta az alapellátáshoz kapcsolódó háziorvosi és házi gyermekorvosi ügyeleti feladatok átadása tárgyában kötendő háromoldalú megállapodást.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A határozat a GESZ-nek megküldésre került, az Országos Mentőszolgálattal kötendő megállapodás aláírása megtörtént. A szombathelyi központi ügyeleti ellátáshoz korábban csatlakozott településekkel kötött feladat-ellátási megállapodások megszüntetése Perenye, Vép és Bozzai települések tekintetében megtörtént, Gencsapáti település vonatkozásában az aláírás folyamatban van.

**338/2023. (X.26.) Kgy. sz. határozatában** a Közgyűlés a Deák Ferenc u. 3. szám alatti 10. számú házi gyermekorvosi körzetben a házi gyermekorvosi feladatok ellátásával kapcsolatos döntést hozott.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A határozat a GESZ-nek megküldésre került, a házi gyermekorvossal az előszerződés aláírása megtörtént.

**350/2023. (X.26.) Kgy. sz. határozatában** a Közgyűlés a Szombathelyi Köznevelési GAMESZ igazgatója közalkalmazotti jogviszonyának megszüntetéséről döntött.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A megszüntető okirat aláírásra került.

**351/2023. (X.26.) Kgy. sz. határozatában** a Közgyűlés a sport területén dolgozók részére kitüntető díjak adományozásáról döntött.

**Vinczéné Dr. Menyhárt Mária, az Egészségügyi és Közszolgálati Osztály vezetője és Stéger Gábor, a Közgazdasági és Adó Osztály vezetője jelentik:** A díjak átadása a 2023. december 18. napján megrendezett Sportkarácsony ünnepség keretein belül megtörtént.

**361/2023. (XI.30.) Kgy. sz. határozatában** a Közgyűlés hozzájárult az Önkormányzat és a Szombathelyért Közalapítvány között létrejött kölcsönszerződés módosításához.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A kölcsönszerződés módosítása aláírásra került.

**362/2023. (XI.30.) Kgy. sz. határozatában** a Közgyűlés hozzájárult pénzeszköz átadásához a Joskar-Ola Alapítvány részére a Joskar-Ola 50! elnevezésű jubileumi programra.

**Vinczéné Dr. Menyhárt Mária, az Egészségügyi és Közszolgálati Osztály vezetője és Stéger Gábor, a Közgazdasági és Adó Osztály vezetője jelentik:** A támogatási szerződés aláírásra, a támogatás összege 2023. december 21. napján átutalásra került.

**363/2023. (XI.30.) Kgy. sz. határozatában** a Közgyűlés hozzájárult pénzeszköz átadásához a Nagy Lajos Gimnáziumért Alapítvány részére a városi tanévnyitó ünnepség megrendezésére tekintettel.

**Vinczéné Dr. Menyhárt Mária, az Egészségügyi és Közszolgálati Osztály vezetője és Stéger Gábor, a Közgazdasági és Adó Osztály vezetője jelentik:** A támogatási szerződés aláírásra, a támogatás összege 2023. december 14. napján átutalásra került.

**364/2023. (XI.30.) Kgy. sz. határozatában** a Közgyűlés a helyi nemzetiségi önkormányzatokkal kötött együttműködési megállapodások módosításáról döntött.

**Nagyné Dr. Gats Andrea, a Jogi és Képviselői Osztály vezetője jelenti:** Az együttműködési megállapodások módosításai aláírásra kerültek.

**369/2023. (XI.30.) Kgy. sz. határozatában** a Közgyűlés engedélyezte a városnév használatát a Szombathelyi Keresztény Közösség Egyesület részére.

**Nagyné Dr. Gats Andrea, a Jogi és Képviselői Osztály vezetője jelenti:** Az engedély a kérelmezőnek megküldésre került.

**375/2023. (XI.30.) Kgy. sz. határozatában** a Közgyűlés felkérte a SZOVA NZrt. vezérigazgatóját, hogy haladéktalanul gondoskodjon megfelelő szén-monoxid érzékelő mérőkészülék beszerzéséről és szakszerű felszereléséről minden olyan, az önkormányzat vagy a SZOVA NZrt. tulajdonában lévő bérlakás vonatkozásában, ahol ilyen készülék telepítése műszaki szempontból szükséges, valamint felkérte a polgármestert, hogy minden szombathelyi háztartás figyelmét hívja fel a szén-monoxid mérgezés veszélyére, a megelőzés módjára és az Önkormányzat által biztosított támogatási lehetőségre.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A társaság tájékoztatása alapján az első körben megrendelt 1000 db szén-monoxid érzékelő 2023. december 14. napján megérkezett. A tervezett ütemezés szerint 2024. január első hetétől kezdve szállítják ki és szerelik fel a társaság munkatársai az érzékelőket, elsőként a szilárd tüzelésű berendezéssel rendelkező lakásokba. A lakosság tájékoztatása a városi hetilapban megtörtént.

**382/2023. (XI.30.) Kgy. sz. határozatában** a Közgyűlés a Savaria Városfejlesztési NKft. részére biztosított tagi kölcsön visszafizetési határidejének meghosszabbításáról döntött.

**Nagyné Dr. Gats Andrea, a Jogi és Képviselői Osztály vezetője jelenti:** A tagi kölcsön szerződés módosítása mindkét fél részéről aláírásra került.

**383/2023. (XI.30.) Kgy. sz. határozatában** a Közgyűlés jóváhagyta a Savaria Turizmus NKft. részvételét a Nemzeti Kulturális Alap Fesztiválok Kollégiuma 206107/259 kódszámú pályázatán.

**Nagyné Dr. Gats Andrea, a Jogi és Képviselői Osztály vezetője jelenti:** A társaság a döntésről értesítésre, a pályázat benyújtásra került.

**385/2023. (XI.30.) Kgy. sz. határozatában** a Közgyűlés jóváhagyta, hogy az AGORA Savaria Kulturális és Médiaközpont NKft. a Médiatanács által kiírt TVALLANDÓ2023 kódszámú felhívásra pályázatot nyújtson be.

**Nagyné Dr. Gats Andrea, a Jogi és Képviselői Osztály vezetője jelenti:** A társaság a döntésről értesítésre, a pályázat benyújtásra került.

**386/2023. (XI.30.) Kgy. sz. határozatában** a Közgyűlés felkérte a polgármestert, hogy a város közigazgatási területén keletkező nem közművel összegyűjtött háztartási szennyvíz begyűjtése és ártalommentes elhelyezése érdekében kössön közszolgáltatási szerződést 2023. december 1. – 2026. november 30. közötti időszakra a KALAMÁR TRANS Szolgáltató és Kereskedelmi Kft.-vel.

**Kalmár Ervin, a Városüzemeltetési Osztály vezetője jelenti:** A KALAMÁR TRANS Szolgáltató és Kereskedelmi Kft.-vel a közszolgáltatási szerződés 2023. december 10. napján megkötésre került.

**387/2023. (XI.30.) Kgy. sz. határozatában** a Közgyűlés úgy döntött, hogy a Farkas Károly utcában található, jelenleg beépítetlen terület megnevezésű ingatlanon felépített társasház 1006/7/A/5 hrsz.-ú, 1006/7/A/12 hrsz.-ú, és 1006/7/A/13 hrsz.-ú önálló albetétjei tekintetében az Önkormányzat elővásárlási jogával nem él.

**Nagyné Dr. Gats Andrea, a Jogi és Képviselői Osztály vezetője jelenti:** Az elővásárlási jogról lemondó nyilatkozat megküldésre került.

**388/2023. (XI.30.) Kgy. sz. határozatában** a Közgyűlés úgy döntött, hogy Károlyi Gáspár tér 11. I. emelet 6. szám alatt található ingatlan tekintetében az Önkormányzat elővásárlási jogával nem él.

**Nagyné Dr. Gats Andrea, a Jogi és Képviselői Osztály vezetője jelenti:** Az elővásárlási jogról lemondó nyilatkozat megküldésre került.

**389/2023. (XI.30.) Kgy. sz. határozatában** a Közgyűlés a Magyar Állam tulajdonában lévő, Szombathely 10467 hrsz.-on felvett ingatlan 1/1 arányú tulajdoni hányada ingyenes önkormányzati tulajdonba adásának kezdeményezéséről döntött.

**Nagyné Dr. Gats Andrea, a Jogi és Képviselői Osztály vezetője jelenti:** Az önkormányzati tulajdonba vételre vonatkozó igénybejelentő a Maradványvagyon-hasznosító Zrt. részére megküldésre került.

**393/2023. (XI.30.) Kgy. sz. határozatában** a Közgyűlés szombathelyi lakos nem önkormányzati tulajdonban lévő lakásban lakók bérleti díj támogatása iránti kérelem elutasítása ügyében benyújtott fellebbezésének elutasításáról döntött.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A határozat az ügyfélnek megküldésre került.

**394/2023. (XI.30.) Kgy. sz. határozatában** a Közgyűlés javaslatot tett a SZOMHULL NKft. taggyűlésének az ügyvezető munkaviszonya közös megegyezéssel történő megszüntetésére.

**Nagyné Dr. Gats Andrea, a Jogi és Képviselői Osztály vezetője jelenti:** Az ügyvezető munkaviszonyának közös megegyezéssel történő megszüntetésére sor került, a szükséges dokumentumok aláírása megtörtént.

**397/2023. (XII.14.) Kgy. sz. határozatában** a Közgyűlés elfogadta a Szombathely belterületén kárt okozó vaddisznók elejtése ügyeleti rendszerének tapasztalatairól szóló tájékoztatást, és támogatta, hogy 2024. január 1. napjától az Aranypatak Vadásztársaság vadászai ügyeleti rendszerben továbbra is végezzék a belterületen kárt okozó vaddisznók elejtését.

**Dr. Holler Péter, a Hatósági Osztály vezetője jelenti:** Az Aranypatak Vadásztársaság vadászaival a belterületen kárt okozó vaddisznók elejtésére vonatkozó, 2024. január 1. napjától hatályos új szerződések a Közgyűlés által elfogadottaknak megfelelően 2023. december 20. napján megkötésre kerültek.

**401/2023. (XII.14.) Kgy. sz. határozatában** a Közgyűlés hozzájárult pénzeszköz átadásához a „Szombathely Szent Márton városa” Gyebrovszki János Alapítvány részére.

**Vinczéné Dr. Menyhárt Mária, az Egészségügyi és Közszolgálati Osztály vezetője és Stéger Gábor, a Közgazdasági és Adó Osztály vezetője jelentik:** A támogatási szerződés aláírásra, a támogatás összege 2023. december 21. napján átutalásra került.

**407/2023. (XII.14.) Kgy. sz. határozatában** a Közgyűlés jóváhagyta Szombathely Megyei Jogú Város településszerkezeti tervét, és felkérte a városi főépítészt, hogy az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.8.) Korm. rendelet alapján gondoskodjon a településrendezési eszköz nyilvánosságáról és megküldéséről.

**Sütő Gabriella, városi főépítész jelenti:** A településszerkezeti terv közzétételre és a jogszabályban felsorolt szerveknek megküldésre került.

**410/2023. (XII.14.) Kgy. sz. határozatában** a Közgyűlés tudomásul vette a Szombathelyi Haladás Labdarúgó és Sportszolgáltató Kft. helyzetéről szóló tájékoztatást, és javasolta, hogy a társaság taggyűlése kerüljön összehívásra a társaság pénzügyi, gazdasági helyzetének újabb értékelése érdekében.

**Nagyné Dr. Gats Andrea, a Jogi és Képviselői Osztály vezetője jelenti:** A társaság 2023. december 20. napjára összehívta a taggyűlést, azonban annak szabályszerű megtartására nem került sor. A társaság a legfőbb szerv ülését 2024. január 16. napjára ismételten összehívta, amely e napon megtartásra került.

**412-420/2023. (XII.14.) Kgy. sz. határozataiban** a Közgyűlés az Önkormányzat tulajdonában lévő gazdasági társaságok üzleti terveit hagyta jóvá.

**Nagyné Dr. Gats Andrea, a Jogi és Képviselői Osztály vezetője jelenti:** A társaságok a döntésekről értesítésre kerültek.

**421/2023. (XII.14.) Kgy. sz. határozatában** a Közgyűlés jóváhagyta az AGORA Savaria NKft. és a Toronyőrök Gastro Kft. közti, a Víztorony épületében található kávézó bérletére vonatkozó határozott idejű szerződés közös megegyezéssel történő megszüntetését, és felkérte az AGORA Savaria NKft. ügyvezetőjét, hogy dolgozza ki a Víztorony kávézó üzemeltetésére vonatkozó elképzeléseit.

**Nagyné Dr. Gats Andrea, a Jogi és Képviselői Osztály vezetője jelenti:** A bérleti szerződés megszüntetésre került. A kávézó üzemeltetésére vonatkozó javaslat kidolgozása folyamatban van, ezért a beszámoló végén található határozatban javaslatot teszek a határozat határidejének módosítására.

**422/2023. (XII.14.) Kgy. sz. határozatában** a Közgyűlés a Szombathelyi Távhőszolgáltató Kft. tulajdonában lévő szombathelyi 2710/2 hrsz.-ú ingatlan értékesítésével kapcsolatos döntéseket hozott.

**Nagyné Dr. Gats Andrea, a Jogi és Képviselői Osztály vezetője jelenti:** A társaság a döntésről értesítésre került, a taggyűlés a szükséges intézkedéseket megtette.

**423/2023. (XII.14.) Kgy. sz. határozatában** a Közgyűlés a város közterületein végzett parkfenntartási szolgáltatás elvégzésére nyújtott keretösszeg módosításáról döntött, és jóváhagyta a Szombathelyi Parkfenntartási Kft.-vel kötött vállalkozási szerződés módosítását.

**Kalmár Ervin, a Városüzemeltetési Osztály vezetője jelenti:** A város közterületein végzett parkfenntartási szolgáltatás elvégzésére vonatkozó vállalkozási szerződés módosítása 2023. december 21. napján aláírásra került.

**424/2023. (XII.14.) Kgy. sz. határozatában** a Közgyűlés jóváhagyta a város tulajdonában álló zöldfelületi rendszerek fenntartására, valamint e feladatokhoz kapcsolódó egyéb szolgáltatások elvégzésére vonatkozó szerződéstervezetet.

**Kalmár Ervin, a Városüzemeltetési Osztály vezetője jelenti:** A város tulajdonában álló zöldfelületi rendszerek fenntartására, valamint e feladatokhoz kapcsolódó egyéb szolgáltatások elvégzésére vonatkozó vállalkozási szerződés 2023. december 21. napján aláírásra került.

**425/2023. (XII.14.) Kgy. sz. határozatában** a Közgyűlés szombathelyi óvodák alapító okiratainak módosítását hagyta jóvá.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** Az okiratmódosítások aláírásra kerültek.

**426/2023. (XII.14.) Kgy. sz. határozatában** a Közgyűlés jóváhagyta a Szombathelyi Egészségügyi és Kulturális Intézmények Gazdasági Ellátó Szervezete Módosító okiratát és módosításokkal egységes szerkezetbe foglalt Alapító okiratát.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** Az okiratmódosítás aláírásra került.

**434/2023. (XII.14.) Kgy. sz. határozatában** a Közgyűlés a Szombathelyi Köznevelési GAMESZ magasabb vezetőjének megbízásáról döntött.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** Az igazgatói megbízás aláírásra került.

Kérem a Tisztelt Közgyűlést, hogy a fenti tájékoztatómban foglaltakat elfogadni szíveskedjék.

**Szombathely, 2024. január 17.**

|  |  |
| --- | --- |
|  | **/: Dr. Károlyi Ákos :/** |

**HATÁROZATI JAVASLAT**

**……/2024. (I.25.) Kgy. számú határozat**

1. A Közgyűlés a lejárt határidejű közgyűlési határozatok végrehajtásáról szóló tájékoztatót elfogadja.

2. A Közgyűlés jóváhagyja a 421/2023. (XII.14.) Kgy. számú határozat 2. pontja határidejének a 2024. februári Közgyűlésre történő módosítását.

**Felelős:** Dr. Károlyi Ákos jegyző

(A végrehajtás előkészítéséért:

Nagyné Dr. Gats Andrea, a Jogi és Képviselői Osztály vezetője)

**Határidő:** a 2. pontban foglaltak szerint